
Aŭtunas  en 
Argentino 

Dnme  en  la  norda  terglobo 
komencas  printempo  ni  en 
Argentino  enriras  aŭtunan  sezo- 
non  kun  tagoj  malpli  longdaŭraj, 
temperaturo  malpli  alta,  oftaj 
pluvetoj  kaj  grizaj  horizontoj. 
Ankaŭ  la  arboj  donas  tipajn 
pejzaĵojn  kun  faloj  de  siaj  folioj 
por  atendi  la  venonta  vintro.  En  la 
sudo  de  Argentino  eĉ  komencos 
neĝi,  sed  en  la  nordo  estas  la  plej 
agrabla  temperaturo.  Meze  de  tiu 
etoso  ni  daŭrigas  nian  laboron. 
Komencas  la  jaran  periodon  de 
lernado  kaj  instruado.  Ankaŭ  oni 
atendas  la  Sanktan  Semajnon  kun 
Paskan  ferion  kaj  la  koncernan 
alvenon  de  turistoj  por  ĝui  la 
belecojn  de  nia  naturo  kaj  la 
bonkoran  gastemon  de  nia 
loĝantaro. 

Konsilindas  viziti  laTTT-ejon: 
www.admirindaargentinio.ifrance.com 

Venu  kaj  konu  Argentinon! 


Argentina  E-Vento 

10-ajaro  n-ro21  2005  [1] 

Oficiala  organo  de 
Argentina  Esperanto-Ligo 
Argentina  Esperantisto  1917 
Argentina  E-Vento  1996 

Redaktoro  -  ekde  1996- 
Ruben  T.  Diaconu  Tkachenco 
E-mail :  mbendiaconu@yahoo.com.  ar 
Redakt-kunlaboranto:  Ruben  L.  Sdnchez 
Pri  la  subskribitaj  artikoloj, 
respondecas  iliaj  aŭtoroj 

Argentina  Esperanto-Ligo 

Fondita  la  12-an  de  aprilo  1941 
Re-fondita  surbaze  de  AEL-AEA 
la  9-an  de  decembro  1995 

TTT-ejo: 

www.esperanto.org.ar 

Estraranoj 

Prezidanto 
Alcides  P.  Wentinck 
Vicprezidanto 
Rene  Arce 
Sekretario 
Roberto  Sartor 
Vicsekretario 
Fernando  Inocencio 
Kasisto 

Mario  Jose  Miranda 
Vickasisto 
Jose  B.  Dioguardi 
K  o  m  i  s  i  i  t  o  j 

Instruado:  Ruben  Sanchez 
Libroservo:  R.  Arce 
Disvastigado:  S.  Rottenberg 
Arhivo:  Berna  Morzdn 
Komitatano  A:  M.  Casartelli 
Amerika  Agado:  R.  Sanchez 
Ĉefdelegito:  R.  Sanchez 
Kotizperanto:  M.  J.  Miranda 
Argent-EJO:  Elisa  Vazquez  Abraham 


El  la  Redaktejo 

Jen  unua  ĉi-jara  n-ro  de  la  oficiala 
informo  de  AEL  enhavanta  novajojn  pri 
la  Asembleo  2005  kaj  la  pluraj  landaj 
aktivaĵoj.  Ni  atendas  ke  ĉi-tiu  materialo 
laŭ  “Reta  Versio”  atingu  multajn 
esperantistojn  enlande  kaj  tra  la  mondo. 
Krome,  la  kelkaj  enlandaj  nehavant- 
retanoj  kaj  ĉefaj  E-arkivoj  ricevos  la 
presitan  eldonon  laŭ  papera  versio. 
Bonan  legadon! 


Agradecimiento 

AEL  agradece  por  las  siguientes 
adhesiones  y  colaboraciones  recibidas:  A. 
Valle,  R.  Sartor,  I.  Beaumont,  M.  Casartelli, 
R.  Sanchez,  R.  D.  T.,  M.  Gunella,  A. 
Aranda,  J.  C.  de  Schafheutle. 

Si  Ud  desea  abonar  su  adhesion  o  cola- 
borar  con  las  tareas  de  AEL  envie  su  do- 
nacion  mediante  deposito  en  Banco  Fran- 
ces,  -sin  costo-,  cuenta  N°  147-005789/3,  a 
nombre  de  Alcides  Pieter  Wentinck  -DNI 
93.709.394-  Calle  Libertad  3226 
B1602DJD  Florida  -  Vicente  Lopez,  Bs.As.  y 
luego  informe  dicha  operacion. 

Si  desea  colaborar  con  la  edicion  y 
distribucion  de  la  revista  AE-Vento  tambien 
puede  enviar  su  contribucion  mediante  el 
“Banco  Patagonia”,  en  “Caja  de  Ahorro” 
suc.  110,  Saenz  Pena,  cuenta  N° 

394101439,  del  Sr.  Oscar  C.  Monge.  -(a 
solo  $  4,84  como  gasto  bancario  por 
deposito)-  Rogamos  informar  sobre  su 
operacion  a  esta  redaccion: 
<rubendiaconu(a)yahoo.com.ar>. 

Muchas  gracias  a  todos  los  colabo- 
radores! 

AEL  Jarkotizo 

Individua  Membro: . $  20,00 

Junulo  kaj  Emerito: . $  10,00 

Virtuala  Membro 

-kaj  donacoj-: . laŭvole 

AEL-lnformas 


Jara  AEL-Asembleo  2005 


Argentina  Esperanto-Ligo  kun- 
venis  sabate,  la  12-an  de 

februaro  2005,  por  sia  64-a 

Jara  Asembleo,  en  sia  sidejo  de 
strato  Paraguay  2357,  en  Bonaero. 

Dudeko  da  partoprenintoj  reprezentis  la 
landan  esperantistaron,  el  la  urbo  mem 
kaj  ĉirkaŭaĵoj,  Cdrdoba  kaj  Rosario. 
Kelkaj  aliaj  kiuj  ne  povis  vojaĝi  ĉi 
momente,  sendis  salutmesaĝojn  de  aliĝo 
kaj  subteno  al  la  laboro  de  la  Komitato 
kaj  de  la  plej  aktivaj  membroj  de  nia 
landa  Movado. 

La  Asembleo  plenumis  kutiman 
tagordon  kun  raportojn  pri  la  jara  agado. 
Tamen  estas  menciindaj  la  informojn: 

>  Pri  la  progreso  de  la  enlanda  reor- 
ganizo  de  AEL  kun  la  kreado  de  rektaj 
"Delegitoj"  kaj  deko  da  novaj  "Rondoj": 
ĉefe:  en  Ushuaia  (en  la  plej  suda  urbo  de 
la  mondo  en  Fajrolando),  en  Entre  Rios, 
La  Plata,  Ezeiza,  Caceros,  Flores, 
Cordoba  kaj  Neuquen. 

>  Pri  la  progreso  de  la  instruado 
dum  la  jaro,  kun  la  helpo  de  la  ret- 
kursoj  kaj  plia  disvastigo  kaj  organiza 
agado  danke  al  uzo  de  komputiloj.  La 
komitato  tamen  ri-markis  ke  oni  celas  la 
kreadon  de  la  "E-Lernejon"  -  jure 
kapabla  ricevi  ŝtatan  subvencion-,  por 
profesiigi  Esperantajn  instruistojn  kaj 
docentojn,  nura  vojo  por  enirigi  Espe- 
ranton  en  publikaj  lernejoj  kaj 
Universitatoj,  afero  ĉiujare  pli  ebla. 
r  Pri  la  sukcesa  partoprenado  en  la 
skolta  "Jamboreo  Tutamerika  2005"  kiu 
malfermas  novan  neantaŭviditan  sur- 


Informo  de  la  sekretario 

prizan  vojon  por  dediĉi  sin  al  instruado 
ene  de  la  skolta  Movado,  rekte  informis 
Fernando  Inocencio,  kiu  vojaĝis  al  San 
Rafael,  Mendoza,  kaj  prizorgis  kun 
Daniel  M.  Lucero  la  standon  de 
Esperanto.  Tian  ĉi  taskon  prenis 
"Argent-EJO",  kiu  jam  tre  sukcese 
nombras  pli  ol  trideko  da  junuloj,  novaj 
gelernantoj.  AEL  intencas  rekte  apogi 
tian  ĉi-agadon. 

>  Gravan  atenton  meritis  informoj  de 
Alejandro  Cossavella  pri  sia  sukcesa 
agado  kiel  Esperanta  muzikisto  in- 
ternacia,  kiu  eĉ  sukcesis  ke  iu  grava 
argentina  retpaĝo  pri  TANGO  havu 
tekston  en  Esperanto. 

La  asembleanoj  intense  sed  ami- 
keme  interŝanĝis  opiniojn  kiel  kutime  pri 
la  Esperanto-agado  kaj  alia  ampla 
temaro,  eĉ  dum  la  meztaga  paŭzo  por 
manĝi. 

Kaj  al  asembleo  estis  donitaj  multaj 
aliaj  informoj  el  la  tuta  lando,  kaj  de  la 
internacia  Esperanto-movado.  Ekzem- 
ple:  pri  la  90-a  UK,  pri  la  centariĝo  de 
la  "Unua  UK",  pri  UEA-planagado,  pri 
la  5-a  TAKE,  ktp.  kaj  pri  la  projektoj  de 
la  komitato  por  la  nuna  jaro. 

A1  ĉiu  partopreninto  estis  donita 
dosieron  kun  dekoj  da  paĝoj  fotokopiitaj 
kun  ĉiuj  informoj,  kaj  la  "Enketo"  pri  la 
uzo  de  la  vorto  "universala",  pri  kio 
parolis  Rene  Arce. 

Je  la  fino  ni  decidis  ke  nia  agado 
devas  sekvi  iaman  UEA-premison: 
"DAŬRIGA  MOBILIZO  FINANCA 
KAJ  HOMA,  KUN  KREADO  DE 

RETO  DA  HOMOJ  LAŬPLANE 
LABORANTAJ,  KJUJ  MEM  SUK- 
CESOS  TROVI  NOVAJN  HOMOJN 
KAJ  MONFONTOJN". 

Novaj  temoj  ne  mankis,  tamen  la 
Asembleo  fermiĝis  kun  la  tuta  planita 
temaro  plenumita  je  la  17-a  horo. 

Venonta  asembleo  okazos  je  la  11-a 
de  februaro  2006,  centjariĝo  de  la  unua 
Esperanta  asocio  de  Buenos  Aires,  kies 
"honora  membro"  akceptis  esti  Zamen- 
hof  mem. 

Kaj  oni  decidis  ke  en  oktobro,  la  12- 
an,  okazos  speciala  "landa  stud-kun- 
veno"  pri  kies  temaro  kaj  prelegistoj  la 
komitato  poste  informos. 

Alcides  P.  Wentinck,  prezidanto. 

R.  Sartor,  sekretario. 
En  "yahoo"  albumo  AEL  de  <argent-reto>, 
vi  povas  vidi  fotojn  de  la  Asembleo.  — 


Esperanto  plej  suden 

Jen  ĝojiga  novaĵo  pri  la  nuna  situacio 
de  Esperanto,  sed  tute  ligita  al  nia 
Argentina  E-Movado,  ĉar 
ternas  pri  starigo  de  E-rondo  en  la  plej 
suda  urbo  de  la  mondo. 

Okaze  de  mia  vizito  al  Ushuaia, 
(Fajrolando),  en  la  suda  argentina 
Patagonio,  mi  sukcesis  kunveni  kun  nia 
s-ano  Sergio  Carlos  Rodriguez, 
<sergiorodriguez(a;infovia.com.ar>,  kaj 
je  sia  deziro  disvastigi  kaj  instrui  la 
lingvon  en  la  urbo.  Mi  proponis,  ke  li 
estu  Delegito  de  AEL  kaj  instruisto  de 
la  estonta  oficiala  "Argentina 
Esperanto-Lernejo";  do  oni  decidis 
starigi  ĉi-tie  la  "Ushuaia-n  Esperanto- 
Rondo-n". 

La  nova  Rondo,  bezonas  materialon 
por  instruado,  librojn  por  biblioteko,  kaj 
almenaŭ  unu  PlV-on.  Tamen  dank'  al  la 
kursoj  de  la  reto,  jam  estas  grupeto  de 


entuziasmuloj  kiuj  komenzos  lerni  E-on. 

Sergio,  kvindekjarulo,  konis  Es- 
peranton  kiel  infano,  kaj  esperantistiĝis 
en  Mar  del  Plata,  (Buenos  Aires),  en  la 
jaroj  1967-68.  Li  ankaŭ  estis  membro  de 
Argent-EJO  kaj  iam  de  UEA. 

Nun  li  pretas  re-aliĝi,  ĉar  dank'  al  la 
reto,  li  estas  bone  informata  kaj  tre  bone 
mastras  la  E-lingvon. 

Ni  ambaŭ,  en  kontakto  kun  skoltoj 
kaj  junulaj  turismaj  gvidistoj,  disvastigis 
kun  sukceso  la  ideon,  ke  ni  bezonas  lerni 
Esperanton  kiel  alternativa  Internacia 
Lingvo  al  la  angla.  Kaj  ankaŭ  la 
Patagonia  Universitato  interesiĝis  pri  la 
afero. 

Ushuaia,  la  plej  suda  urbo  de  la 
mondo,  estas  nun  vizitata  de  miloj  da 
turistoj  el  la  tuta  mondo,  multaj  el  kiuj 
vojaĝas  al  la  Antarktio,  nur  mil 
kilometroj  pli  sude  el  ĉi-tie. 

La  ĵurnaloj  informis  pri  proksima 
vizito  de  entreprenistoj  kaj  turistoj  el 
Cinio,  kun  kiuj  ni  ĉiam  atendas  paroli  en 
Esperanto. 

Do,  bv.  kontaktu  la  novan  Rondon, 
ne  nur  por  gratulo  kaj  kuraĝigo  sed 
ankaŭ  por  helpo  laŭ  nia  kutima 
samideana  kunfratiĝo. 

RoSar 

El  Ushuaia,  [Fajrolandoj , 
la  plej  suda  urbo  de  la  mondo. 

Ni  ricevis 

La  Redakcio  dankas  pro  la  jenaj  E- 
aĵoj  kaj  revuoj  ricevitaj: 

Esperanto,  [NL];  La  Espero,  [SE]; 

Antaŭen,  [ES]; 

Heroldo  de  Esperanto,  [CH]; 

Avanco,  [CU];  Afiŝoj  pri  centjariĝo 

de  la  1-a  UK  en 
Boulogne-sur-Mer,  [FR]; 

KAE-lnformilo,  [ES]; 

La  KancerKliniko,  [FR] 

Esperanto  kaj  Skoltoj 

Nia  junulara  sekcio,  Argent-EJO, 
disvastigas  kaj  instruas  Esperanton 
ene  de  la  Skolta  Movado  kun  plena 
aŭspicio  de  AEL,  (I,  II,  III) 

♦  ( I  )  Antaŭ-ĵamborea  aktivado 

La  12-a  Tutamerika  Ĵamboreo,  de 
la  Skolta  Movado,  okazis  de  la  8-a  ĝis  la 
16-a  januaro  2005  en  Scm  Rafael, 
Mendoza. 

http://www.iamboree2005.com.ar/ 

Kelkaj  miloj  da  skoltoj  ĉeestis  en  la 
"tendara  urbo",  kie  loĝis  ĉirkaŭ  15.000 
gejunuloj  skoltaj  el  la  tuta  Ameriko  kun 
delegitaroj  el  la  tuta  mondo.  Cio  estis 
perfekte  organizata:  kaj  ĉiuj  grupoj  da 
junuloj  alvenis  kun  siaj  standardoj, 
dividitaj  en  "patroloj"  kun  siaj  gru- 
pestroj,  insignoj,  kantoj,  kaj  la  komuna 
devizo:  "Ciampreta". 

La  plej  parto  de  la  eksterlandanaj 
grupoj  alvenis  nun  pere  de  internaciaj 
flugoj  al  bonaera  urbo,  kie  haltas,  antaŭ 
vojaĝi  al  Mendoza,  pli  ol  1000  km 
okcidenten,  kie  estas  preparita  por  ili 
gastigadon  kaj  promenadojn.  Ciuj  aliaj 
vojaĝis  rekte  pere  de  centoj  da  busoj 
rekte  al  Mendoza. 

Baden  Powell  (1857-1941)  estis  la 
iniciatinto  de  tiu  ĉi  movado,  kiu  jam  en 
la  jaro  1908  proponis  Esperanton  kiel 
komuna  lingvo  al  la  skoltaro. 

Do,  jam  en  1918,  post  la  unua 
mondmilito,  estis  fondita  SEL,  "Skolta 
Esperanto-Ligo" 

http://esperanto.org/skolta/  pri 
kies  meritinda  laboro  kaj  strebado 
enkonduki  Esperanton  ene  de  la  nuna 
"Skolta  Federacio  Tutmonda"  daŭrigas. 

En  Argentino,  denove  tian  ĉi  taskon 
prenis  "Argent-EJO",  la  junulara 
organizo  ene  de  AEL  -  Argentina  E- 
Ligo,  kaj  ekde  1966  sekcio  de  TEJO, 


junulara  organizo  de  UEA.  La  nuna 
prizorganto  estas  Daniel  Marcelo 
Lucero,  esperantista  skolto  kaj  uni- 
versitata  studento  de  Turismo.  Do  okaze 
de  la  nuna  "Tutamerika  Ĵamboreo  2005" 
li  ricevis  subvencion  de  TEJO  por  par- 
topreni,  kaj  sukcesis  konvinki  la 
organizantoj ,  havi  "Esperanto-budon" 
dum  la  Ĵamboreo.  En  la  budo  estos  eks- 
pozicieto  pri  Esperanto  "lingvo  de  la 
Ĵamboreo"  kaj  fulmajn  kursojn  donitajn 
kun  la  helpo  de  d-ro  Roberto  Rezende,  el 
Brazilo. 

La  budo,  jam  estis  sukceso  antaŭ  sia 
malfermo,  ĉar  kelkaj  el  la  "skoltaj 
interpretistoj"  -angla,  franca,  portugala, 
itala...-  entuziasmiĝis  kaj  volas  iniciati 
lernadon  de  Esperanto. 

Jam,  en  la  mateno,  Daniel  Marcelo, 
sukcesis  aranĝi  prelegon  pri  Esperanto, 
al  grupo  de  kvindeko  da  geskoltoj 
alvenintaj  el  Nederlando,  Skotlando, 
Britio,  ktp,  kiuj  tuj  spertis  ke  ili  ne 
kapablis  paroli  kun  la  loka  argentinana 
skoltaro,  krom  pere  de  "Magy"  la  ar- 
gentina  skolta  interpretisto  kiu  mastras  la 
anglan.  Do  ni,  anglalingve  prezentis  al  ili 
la  alternativon  de  Esperanto,  la  vera 
neŭtrala  internacia  komuna  lingvo,  pri 
kio  bedaŭrinde  ili  nenion  sciis.  Ni 
montris  al  ili  vojojn  de  la  retaj  kursoj 
malfermaj  senpage  al  ĉiuj  interesitoj  por 
facila  kaj  rapida  lernado.  Kaj  ni  ko- 
mencis  disdoni  la  felietonojn  anglajn  kaj 
hispanajn  kiujn  ni  preparis  por  la  okazo. 

Ciuj  skoltoj  kiu  partoprenas  la  jarajn 
internaciajn  "Ĵamboreojn"  spertas  ĉiam 
la  samon:  ili  ne  povas  rekte  paroli  kun 
samskoltanoj,  sen  la  helpo  de  inter- 
pretistoj.  La  Skolta  Movado,  ekde  la 
komenco  organizis  tian  fakon:  la  "skolta 
interpretisto"  por  helpi  interkomu- 
nikadon  kaj  kunlaboradon  en  la 
internaciaj  kunvenoj.  Oni  devas 

kompreni  ke  -krom  la  ĉefoj  kaj  plenaĝaj 
organizantoj  kaj  estroj-  ĉiuj  skoltoj  estas 
junulaj  studentoj  kiu  bone  mastras  NUR 
propran  patrinan  lingvon. 

La  sperto  estis  tre  bona  por  ni,  kaj  ni 
ŝatas  informi  pri  ĝi  al  la  nova  generacio 
de  esperantistoj,  kiuj  la  plej  parto  uzas 
Esperanton  en  interreto  kun  ĝoiga 
sukceso. 

Nia  konvinko  estas,  ke  la  Skolta 
Movado,  kiu  enhavas  pli  ol  25  milionoj 
da  membroj  en  la  tuta  mondo,  estas  por 
la  Esperanta  tuta  Movado  kaj  ĉefe  por 
TEJO  sekcio,  vera  orminejo,  kie 
sukcese  labori  kaj  eĉ  trovi  facilajn 
subvenciojn  en  ĉiuj  landoj,  ĉar  la  plej 
parto  de  la  registaroj,  NRO-j,  lernejoj, 
religiaj  organizoj  profitas  geskoltarajn 
programojn  de  praktika  edukado  de  la 
infanaro  kaj  junularo  kun  plena  sukceso. 
Do,  "Ciam  preta!"  -skoltan  devizon  ni 
proponas  por  nia  Esperanta  agado. 

♦  (II)  Pri  la  malfermo  de  la 
Ĵamboreo 

Kun  ĝojo  kaj  fiero  ni  ŝatas  informi, 
ke  malfermiĝis  la  SKOLTA  TUT- 
AMERIKA  ĴAMBOREO  2005  kun  la 
partopreno  de  dekkvin  mil  skoltoj...  kaj 
nia  budo  pri  Esperanto. 

Dank'  al  sindediĉa  strebado  de 
Daniel  Marcelo  Lucero,  kun  la  aŭspicio 
de  AEL,  la  helpo  de  "Argentejanoj"  kaj 
akompanata  nun  de  Fernando  Inocencio, 
la  "Esperanto-budo"  stariĝis  kaj  plen- 
plene  funkciis  kun  granda  sukceso. 

La  muziko,  Esperanta,  de  Alejandro 
Cossavella  sonis  en  la  budo,  dum  la 
tuta  tago  kaj  eĉ  invitis  danci,  dum 
Marcelo  kaj  Fernando  donis  siajn 
fŭlmajn  kursojn,  informojn,  felietonojn, 
invitojn  eniri  al  Esperantaj  retkursoj  aŭ 
spekti  la  vidbendon  Mazi  en 
Gondolando. 

Ili  jam  sciis  sed  nun  estas  plene 
konvinkitaj  ke  la  skoltaro  de  la  lando  kaj 


de  la  tuta  mondo  estas  vera  orminejo  por 
disvastigi  Esperanton. 

Car  vere  la  skoltaro  tuta  bezonas 
Esperanton,  kaj  havas  por  ili  praktikan 
rapidan  utilecon:  ĉar  en  ĉiu  kunveno 
internacia,  kiel  la  "Ĵamboreoj",  la  nura 
problemo  de  la  skoltoj  estas  la  persona 
interkomunikado,  kiun  baras  la  manko 
de  komuna  lingvo. 

Por  la  solvo  de  tio  ili  havas  propran 
organizon  de  multlingvaj  "interpretistoj". 
Dankinde  la  Ĵamboreo  ricevis  oficialan 
apogon  de  la  argentina  Registaro,  kaj  en 
la  inaŭguro  ĉeestis  la  Vicprezidento 
Daniel  Scioli  (ankaŭ  li  iama  skolto)  kaj 
Marcelo  kaj  Fernando  havas  bonan 
video-foto-materialon  por  atesti  tian 
sukceson,  kaj  ili  rekte  laŭpove  informos. 
Kaj  ni  devas  danki  la  rektan  apogon  de 
UEA-TEJO  kaj  SEL  -Skolta  Esperanto- 
Ligo,  kiuj  parte  fmancis  la  budon  kaj 
partoprenon. 

♦  (III)  Pri  laFermo 

La  16-an  de  januaro  fermiĝis  la 
Ĵamboreo.  La  sukceso  surprizigis  eĉ  la 
organizintojn,  ĉar  pli  ol  200  skoltaj 
grupoj  diverslandaj,  kaj  pli  ol  900  skoltaj 
individue  enskribiĝis  por  lerni  Espe- 
ranton.  Do  la  disvastigo  estis  trafa,  la 
reklamado  voĉe  kaj  pere  de  fald-folioj 
kongruaj,  la  muziko  de  Alejandro 
Cossavella  kiu  sonis  Esperante  alloga, 
kaj  la  fulmaj  kursoj  profesiaj. 

Kvankam  ĉiuj  scias  ke  jam  Baden 
Powell,  la  fondinto  de  Skoltismo,  en  la 
jaro  1908  proponis  Esperanton  kiel 
komuna  lingvo  por  la  skoltaro  kaj  ke  en 
1918  fondiĝis  SEL,  Skolta  E-Ligo,  ne 
ĉiam  en  la  Movado  oni  atendas  tian 
orminejon  kiu  estas  la  tutmonda  skolta 
movado,  por  disvastigo  de  nia  lingvo. 

Nun  por  AEL  estas  granda  defio 
apogi  tian  ĉi  laboron  reiniciitan  ĉe  ni  ene 
de  la  skoltistoj. 

Ni  unue  petus  al  Daniel  Marcelo 
Lucero  kaj  Fernando  Inocencio,  kiuj  tre 
intence  laboris  dum  la  Jamboreo  kaj  sia 
preparo,  ke  ili  organizu  kaj  prizorgu  la 
kunlaboran  agadon  de  instruado  sub  la 
aŭspicio  de  AEL  kaj  ene  de  Argent-EJO 
kun  ĉiuj  kapablaj  instruistoj  ĉie. 

Ne  estas  tiom  malfacila  afero:  Ni  ne 
devas  nun  varbi  gelernantojn.  Ili  jam 
estas  varbitaj  kaj  atendas  nian  rektan 
instruadon,  aŭ  pere  de  la  retaj  kursoj. 

La  skoltaro  estas  bone  organizita  en 
grupoj  kiuj  eĉ  havas  proprajn  sidejon 
taŭgajn  por  doni  kursojn  kaj  grandan 
sperton  en  kunvenoj  kaj  tendaroj. 

Kaj  tio  ne  nur  en  nia  tuta  lando,  sed 
en  sudamerikaj  landoj  kaj  ĉie,  en  la  tuta 
mondo.  Do  endas  kunlabori  internacie 
asociitaj  ene  de  SEL  kaj  en  la  kadro  de  la 
agad-planoj  de  UEA. 

En  pasinta  AEL-asembleo,  de  la 
12-a  de  februaro,  ni  klopodis  organizi 
tian  agadon  ene  de  nia  jara  agadplanado. 

Vi  jam  povas  kontakti  kaj  oferti 
kunlaboradon  al  D.  M.  Lucero,  kaj  por 
tia  ĉi  kampanjo  sendube  ni  povos  havi  la 
profesian  helpon  de  la  nova  "Radio 
NESTO  por  instruado  de  Esperanto" 
http://www.live365.com/stations/radione 
sto,  kiu  tre  faciligos  nian  laboron. 

Nome  de  AEL,  la  "Ligo"  de  ĉiuj 
esperantistoj  de  Argentino  tre  gra- 
tulindas  Marcelo-n  kaj  Fernando-n.  Oni 
jam  invitis  ilin  partopreni  kun  la  sama  E- 
stando,  en  venontaj  Jamboreoj  in- 
ternaciaj ! 

Mesaĝoj  kaj  Informoj  pri  la  afero 
Skoltoj  kaj  Argent-EJO: 

Daniel  Marcelo  Lucero 

<skoltaj  @yahoo .  com.  ar> 
Fernando  Inocencio 

<fajro@keko.com.ar> 

Informas:  R.  S.  kaj  A.  P.  W. 


N  o  v  a  ĵ  o  j 


Esperanto  en  radioj 

❖  En  Cordoba 

Okaze  de  la  Esperanto-Tago  la  15- 
an  decembro  2004,  unu  horo  kaj  duono 
en  la  frua  mateno  (lh30,  -GMT-3-) 

estis  aranĝita  intervjuo  pri  Esperanto- 
tago  kun  parolistino  de  radio-stacio  LV2 
de  urbo  Kordobo.  La  programo  nomi- 
ĝas  "De  madrugada",  [frumatene],  kaj  ĝi 
estis  facile  aŭskultebla  en  la  reto: 
www.am970.com.ar. 

Estis  bone  ke  esperantistoj  kiuj  lo- 
ĝas  eksterlande,  aŭskultis  ĝin  kaj  tele- 
fonis  por  saluti  ilin  okaze  de  tiu 
programo. 

LV2  estas  unu  el  la  plej  antikvaj 
radio-stacioj  de  Argentino,  la  unua 
funkcianta  en  Kordobo-urbo  ekde  la 
jaro  1927,  kiu  multfoje  dissendis 
programojn  pri  Esperanto,  kaj  eĉ  E- 
Kursojn. 

La  programon  prizorgis  s-anoj  Rene 
Arce,  vicprezidanto  de  AEL  kaj  AEL- 
membro  Jorge  Bidoni,  en  flua  dialogo 
hispane  kaj  Esperante,  kun  raportistino 
Mabel.  Oni  donis  la  kutimajn  informojn 
pri  la  lingvo  kun  muziko  de  Alejandro 
Cossavella,  la  tangon  "Percal"  en  Espe- 
ranto  kaj  kelkajn  aliajn  internaciajn  kan- 
zonojn.  La  programo  dissendita  pere  de 
la  reto,  ricevis  telefonadojn  el  Usono, 
fare  de  Enrique  Ellenberg,  kaj  el  Barato, 
de  d-ro  Rao  Giridar,  el  Hyderabad. 
Kelkaj  aliaj  s-anoj  sendis  telefonsalutojn 
el  Buenos  Aires  kaj  aliaj  urboj,  ktp. 

Do,  gratulojn  al  Rene,  kaj  al  kunulo 
Jorge,  pro  ilia  sukcesa  agado. 

❖  Ankaŭ  en  Cordoba 

La  AEL-vicprezidanto  Rene  Arce, 
arserene2Q02@yahoo.com. ar,  informis 

ke  pasintjanuare  okaze  de  la  vizito  de 
Francisco  L.  Veuthey  al  la  urbo,  oni 
intervjuis  lin  dum  15  minutoj  en  Radio 
Nacional  Cdrdoba. 

❖  En  Buenos  Aires 

Sukcesis  la  anoncita  radio- 
programo,  kie  partoprenis  Silvia 
Rottenberg  <silviarott@vahoo.com.ar>, 
Graciela  O.  kaj  Miguel  A.  Ruffmengo, 
<mikaelo40ru;hotmail.com> 

Dum  unu  horo,  en  la  programo 
"Kultura  Pasporto"  de  "Radio  El  Pueblo" 
AM  750,  kiun  aŭskulteblas  ankaŭ  pere 
de  la  Reto,  la  programo  estis  tute 
dediĉita  al  Esperanto  sen  paŭze.  Trafa 
reklamado  de  nia  lingvo  por  his- 
panlingvanoj,  danke  al  la  favorema  ra- 
portistino  Mariela  Spangenberg  kiu  tre 
simpatieme  kondukis  la  programon. 

Estis  reklamita  NESTO-ret  kurson, 
nun  ĉe  http://www,monda.org/nesto 
kaj  la  eblon  tre  facile  lerni  la  E-lingvon 
danke  al  interreto.  Alvenis  dekoj  da 
saluttelefonadoj,  kiuj  kolapsis  la 
sistemon,  -laŭ  informo  de  Telecom-, 
tamen  Rene  Arce  el  Cdrdoba  sukcesis 
enirigi  sian  telefonadon  kaj  dialogi  kun 
la  partoprenintoj. 

Fernando  Inocencio,  de  "Argent- 
EJO",  tuj  sonbendigis  la  tuton,  kiun 
poste  restos  reaŭskustebla  en  niaj 
Esperantaj  paĝoj . 

AEL,  ligo  de  ĉiuj  esperantistoj  de  la 
lando,  favoras  kaj  aŭspicias  la  in- 
dividuan  kaj  grupan  laboron  favore  al 
Esperanto.  Do,  gratulojn! 

Tango  en  Esperanto 

Jam  eblas  aŭkulti  tangon  en  Espe- 
ranto  fare  de  Alejandro  Cossavella  kaj 
nun  ankaŭ  eblas  lerni  danci  ĝin. 

Se  vi  interesiĝas  pri  tango-dancado, 
aŭ  se  vi  ŝatus  vidi  kiel  ni  sukcesis  enmeti 


Esperantan  tradukon  en  "tut-publika" 
paĝo,  bv.  viziti: 

www.fundaciontango.com.ar  (mision) 
Dank'  al  la  helpo  de  aliaj  E-istoj  la 
teksto  estis  ĉapeligita  kaj  plibeligita, 
(tutcerte  ankaŭ  korektita!). 

Car  ĉi  tiu  estas  mia  unua  mesaĝo  al 
<argent-reto>,  mi  profitas  la  okazon  por 
elkore  saluti  vin  ĉiujn. 

Alejandro  Cossavella. 
Buenos  Aires 

Nia  Argentina  E-Vento 
en  amerika  ttt-ejo 

En  la  artikolo  “Navige  tra  ttt-paĝoj” 
de  revuo  Esperanto  oni  sciigas  ke 

Amerika  Komisiono  de  UEA  dis- 
konigas  Argentinon  en  siaj  paĝaroj 
http://www.ameriko.org, 
kaj  revuon  de  AEL  Argentina  E-Vento. 
Esperanto,  januaro  2005,  p.  11 

Forpasoj 

♦  Forpasis  esperantisto  en  Bonaero: 
d-ro  Alfredo  Kohn  LONCARICA, 
bonaerano  (1945-2005).  Li  lernis  la  E- 
lingvon  estante  junulo  en  la  grupo 
ASTER  (Argentina  Scienca  kaj  Teknika 
Rondo)  kun  d-ro  Maximo  Valentinuzzi 
(1907-1984),  iama  direktoro  de  se- 
minario  pri  cibernetiko  kaj  cibernetika 
pedagogio  en  la  "Scienca  Argentina 
Societo".  Tian  societon  prezidis  poste  d- 
ro  Kohn  Loncarica,  verkista  kuracisto 
ankaŭ  docento  en  UBA  -Universitato  de 
Buenos  Aires-,  ĝis  siaj  lastaj  tagoj.  Kiel 
multaj  scienculoj  li  ne  havis  tempon  por 
aktiviĝi  en  la  Movado,  sed  fieris  prezenti 
sin  kiel  esperantisto. 

<  http://www.lanacion.com.ar/680567> 

♦  La  09-an  de  februaro  2005,  forpasis 
Lino  DIACONU,  74-jara,  patro  de  nia 
redaktoro  Ruben  Diaconu,  en  Pres.  R. 

Saenz  Pena,  Chaco.  Niajn  kondolencojn 
nome  de  amikoj  kaj  gesamideanoj  de 
AEL  kaj  la  Argentina  E-Movado. 

Alcides  P.  Wentinck,  prezidanto; 

R.  Sartor,  sekretario. 

E-Kursoi 

>  Neuquen 

Pasintjare,  en  urbo  Neuquen,  tri  novaj 
esperantistoj  fmiĝis  la  bazan  kurson. 
Temas  pri:  Livia  Barth 

<  marly(a)speedy.com.ar  > 
Mercedes  Cofre 

<  mercedesneug  uen@/ vahoo ,  com.  ar  > 
Francisco  Zilli 

<  francisco  zilli@hotmail.com  > 

Dum  la  kurso,  Cecilia  Prudkin 

<  sovucito@starmedia.com  > 

<  sovucito@hotmail.com  >  ,  laboris  kiel 
"kurs-helpantino". 

Mi  dankas  kaj  gratulas  al  ili  ĉiuj ! 
Salut-leteroj  estos  bonvenaj. 

Informis:  Ruben  Sanchez 

>  Cordoba 

Nome  de  la  "Instituto  de  Esperanto" 
(Cordoba)  kaj  de  la  Ekzamena  Komitato, 
mi  havas  la  plezuron  informi  al  vi  ke  la 
du  unuaj  diplomitoj  de  la  Elementa 
Kurso  estas: 

1°)  S-ro  Giuseppe  Faieta,  el  Meksiko. 
2°)  S-ro  Sergio  Gallardo  Pena,  el 
Flispanio. 

Kurso  de  E-o  (versio  en  7  lingvoj): 
http://www.institutoesperanto.com.ar 

Bonvolu  akcepti  miajn  elkorajn  salutojn. 

D-ro  Marcelo  Casartelli 

>  Entre  Rios 

La  18-an  de  januaro  2005  alvenis  al 
Bonaero,  el  Torino,  Italio,  samideanino 
Hester  GUIOT. 

S-ino  Guiot  tuj  vojaĝis  al  Entre  Rios, 
kie  ŝi,  dum  ŝia  ferio  kaj  restado  ĉe 
parencoj  jam  intruis  Esperanton.  Cijare 
ŝi  daŭrigos  la  E-instruadon  en  la  du 


"Rondoj"  de  urboj  Concepcion  del 
Uruguay  kaj  Colonia  San  Jose. 

Senĉese,  senpaŭze  Esperanto  renaskiĝas 
en  Entre  Rios.  Delegitino  de  la  E-Rondoj 
estas  profesorino  Liliana  C.  POGGIO 
<lilianapoggio@yahoo.com.ar>  kaj 
UEA  -  AEL  delegito  en  Entre  Rios  estas 
universitata  profesoro  Luis  Dimas 
Arroyo,  <dimasarrovo@hotmail.com> 
kiu  nun  loĝas  kaj  instruas  en  superaj 
lernejoj  de  proksima  urbo 
Gualeguaychŭ. 

Danke  al  sindonema  agado  de  prof- 
ino  Hester  GUIOT,  Esperanto  redis- 
vastiĝas  kaj  progresas  en  la  interrivera 
provinco  Entre  Rios. 

RoSar 

Esperanto 

"Agi  inteligente" 

Nuntempe  en  nia  lando  furoras  la 
bezono  por  interkomunikado  kun  la 
orientaj  landoj. 

Ekz.  multaj  ĉinoj  kaj  argentinanoj 
bezonas  komuniki  inter  si. 

Do,  estus  kvar  konataj  agad-eblecoj  por 
elekti: 

1-  Ke  la  ĉinoj  lernu  la  hispanan  dum 
proksimume  naŭ  monatoj  (relative 
intense),  por  estigi  bazan  konversacion, 
dum  la  argentinanoj  atendas  nenifare. 

2-  Ke  la  argentinanoj  lernu  la  ĉinan 
lingvon,  dum  proksimume  naŭ  monatoj 
(relative  intense)  por  estigi  bazan 
konversacion,  dum  la  ĉinoj  atendas 
nenifare. 

3-  Ke  ambaŭ  grupoj  lernu  komunan 
konatan  lingvon  dum  proksimume  naŭ 
monatoj  (relative  intense)  por  estigi 
bazan  konversacion. 

4-  Ke  ĉiuj  lernu  nenion.  Do,  ili  bezonus 
tradukistojn  por  la  interkomunikado. 

Sed,  ĉi-tio  havas  la  jenajn  mal- 
avantaĝojn: 

Pro  la  "tria  persono"  oni  perdas  priva- 
tecon  por  pritrakti  iun  determinitan  te- 
mon.  Oni  kreas  devigan  dependecon  kiu 
povus  fariĝi  ĝena.  Oni  devas  pagi  al  ili. 

Nu  bone,  se  la  anoj  de  ambaŭ  grupoj 
lernus  (relative  intense)  komunan 
neŭtralan  lingvon  kiel  "Esperanto",  ili 
bezonus,  proksimume,  nur  unu  monaton 
por  estigi  bazan  konversacion.  Neniu  el 
ili  restus  nenifare  ĉar  ĉiuj  farus  preskaŭ 
la  samajn  strebojn.  Kaj  ili  bezonus 
neniun  alian  personon  eksteran  al  iliaj 
interesoj . 

Do,  ĉi  tio  signifas: 

-Ŝparon  de  energioj  kaj  individuajn 
fortostreĉojn. 

-Tempan  ŝparon  da  semajnoj,  monatoj, 
kaj  jaroj. 

-Monan  ŝparon  da  miloj  kaj  miloj  da 
pesoj,  juanoj,  dolaroj,  aŭ  eŭroj... 

-Ŝparo,  utileco,  facileco,  praktikeco, 
neŭtraleco,  egaleco,  justeco... 

Se  konvenas,  ĉu  jam  estas  tempo  por 

agi? 

Rene  Arce,  Cordoba 

Amerike 

Esperanto  en  Paragvajo 

Informo  pri  Esperanto-Tago 
en  Paragvajo. 
Esperanto  rapide  kaj  firme  antaŭ- 
eniras  en  Paragvajo.  Kaŭze  de  ne  ebla 
sendado  de  informoj  pere  de  interreto, 
profesorino  Lilia  Samudio,  telefonis 
informante  pri  la  festo  de  Esperanto-tago 
en  Yataiti-deI-Norte,  -200  km-oj  norde 
de  Asuncidn,  ĉefurbo  de  Paragvajo,  kie 
ŝi  loĝas  kaj  laboras  en  entrepreno. 

Dum  ŝi  povos  sendi  fotojn  kaj  aliajn 
informojn  pere  de  ordinara  poŝto,  ŝi  petis 
ke  oni  informigu,  ke  ŝia  laboro  vere 
sukcesas  kaj  estas  granda  entuziasmo 
inter  Esperanto-gelernantoj. 

Ŝi  kun  aliaj  kunulinoj  -Cynthia 
Cardozo  kaj  Luz  D.  Ortiz,  -ĉiuj  iniciitaj 
en  lajaro2003,  fare  de  Deolinda  Vera 


Lopez-,  fondis  "Esperanto-Centron" 
en  Yataiti  del  Norte,  kaj  instruas 
Esperanton  eĉ  en  publika  lernejo. 

Do,  ili  festis  Esperanto-Tagon,  brile 
kaj  pompe.  Ŝi  rakontis  ke  oni  donis 
"Atestilojn"  al  kelkcento  da  gelernantoj, 
multaj  el  kiuj  jam  finiĝis  ian  superan 
kurson  kaj  estas  kapablaj  verki  en 
Esperanto  kaj  instrui. 

Dum  la  festo  oni  faris  ekspozicion  de 
la  tuta  Esperanta  materialo  donita  al  la 
centro  de  Esperanto:  libroj,  revuoj, 
sonkasedoj,  KD,  vidbendo  Mazi.  en 
Gondolando.  Ili  intencas  fondi  oficialan 
PARAGVAJAn  ESPERANTO- 

ASOCIOn  (aŭ  LIGOn)  por  aliĝi  al 
UEA  kaj  partopreni  en  la  tutmonda 
Esperanto-movado.  Preskaŭ  ĉiuj  devus 
aliĝi  ankaŭ  al  TEJO. 

En  januaro,  ŝi  vojaĝos  kun  grupeto 
da  esperantistoj  al  Porto  Alegre,  RS. 
Brazilo  por  partopreni  en  la  Socia 
Forumo  kaj  sperti  kaj  taksi  kapablon 
komunikiĝi  pere  de  Esperanto,  kun 
internaciaj  esperantistoj. 

Ŝi  atendas  vojaĝi  al  Asuncion  por 
legi  ŝian  retpoŝtoj,  do  sendu  viajn 
mesaĝojn  al: 

<paragvajaj  -esperantistoi@yahoo.com> 
<liliesperanto23@,  yahoo.com> 
<liliesperanto23@,yahoo.es> 

Vi  povas  letere  skribi  al: 

S-ino  LILIA  SAMUDIO 

Calle  Tte.lnsfran  N°  148,  C  Artigas 

B°  Tablada 

Nueva  Asuncion 

PARAGUAY 

El  Buenos  Aires,  informas  R.  Sartor 
Internacie 

Novjara  mesaĝo 

de  la  prezidanto  de  UEA 

Eble  vi  jam  laciĝis  pri  miaj  mesaĝoj, 
kiuj  daŭre  instigas  nur  al  agado  por 
Esperanto  kaj  al  nenio  alia.  Kaj  krome 

temas  en  miaj  instigoj  pri  la  plej  banala 
kaj  praa  agad-metodo,  alivorte  vi 
persone  devas  fari  ion  konkretan  pli  ol 
pensi  ion  grandiozan,  kion  aliaj  faru. 
Fakte  io,  pri  kio  ni  povas  fieri,  estas  la 
demokrateco  de  nia  movado,  en  kiu 
generaloj  kaj  soldatoj  praktike  estas 
malfacile  distingeblaj.  Kaj  tiel  devas 
esti,  laŭ  mi,  ĉar  ni  ĉiuj  laboras  por  ideo 
kaj  ne  por  rikolti  mondajn  gajnojn  en  la 
formo  de  riĉeco,  famo  aŭ  alispecaj 
avantaĝoj. 

Mi  scias,  ke  pluraj  el  vi  senkuraĝiĝas, 
ĉar  vi  daŭre  vidas  ĉirkaŭ  vi  viajn 
najbarojn,  kiuj  volonte  lernas  la  lingvon 
de  la  momentaj  fortuloj  kaj  same 
volonte  forlasus  sian  lingvon,  se  ili  nur 
kapablus,  por  esti  parto  de  la  riĉaj  kaj 
potencaj.  Bonvolu  ne  senkuraĝiĝi  tiel 
facile.  La  mondo  ĉiam  estis  tia.  Jam 
araba  saĝulo  de  la  mezepoko  (nia 
mezepoko  pli  ol  ilia),  Ibn  Haldun,  diris 
en  libro  ankoraŭ  hodiaŭ  studata,  ke  la 
venkito  ĉiam  volas  simili  la  venkinton, 
veste,  sintene,  lingve,  ktp.  Sed  ĝuste  nun 
iĝas  iom  pli  malklare,  kiun  lingvon  volos 
lerni  via  najbaro  post  10  jaroj  aŭ  kiun 
lingvo  volos  lerni  liaj  infanoj.  Ĉu  la 
nova  jarcento  estos  la  jarcento  de  Azio? 
Estas  tre  malfacile  antaŭvidi,  ĉefe  kiam 
temas  pri  la  estonteco,  kiel  ŝercis  alia 
famulo,  sed  multaj  signoj  antaŭdiras,  ke 
eble  la  infanoj  de  via  najbaro,  se  ili  estos 
famaj  lingvistoj  aŭ  ĵurnalistoj,  estos 
pagataj  por  klarigi  al  siaj  samlandanoj, 
kial  neniu  alia  lingvo  krom  la  ĉina  rajtas 
esti  la  tutmonda  lingvo  pro  sia  simpleco, 
klareco,  abunda  literaturo,  imagoriĉa 
skribsistemo,  ktp. 

Tiam  niaj  posteuloj  estos  ankoraŭ  tie 
por  rediri  esence  tion,  kion  ni  diras  nun: 
justeco  kaj  ne  forto  estu  la  gvidprincipo 
de  la  homaro  en  la  lingva  kampo  kaj  en 
ĉiuj  aliaj  kampoj. 

Bonvolu  permesi  al  mi  citi  alian 
faman  homon  de  la  pasinta  jarcento, 
Gandi  (Gandhi  en  la  kutima 


transskribo),  kiu  nevole  parolis  pri  la 
fenomeno  de  tutmondigo,  kiu  apartenas 
al  nia  tempo  multe  pli  ol  al  lia  tempo: 
“Mi  ne  volas,  ke  mia  domo  estu  ĉirkaŭ- 
masonita  per  muroj  en  ĉiuj  flankoj  kaj 
ke  la  fenestroj  estu  plenŝtopitaj.  Mi  vo- 
las,  ke  la  kulturo  de  ĉiuj  landoj  estu  blo- 
vata  tra  mia  domo  kiel  eble  plej  libere. 
Sed  mi  rifuzas  esti  mem  forblovata  de  la 
planko  mal-proksimen  fare  de  iu  ajn”. 
Tion  saman  ni  diras,  kaj  ni  aldonas,  ke 
nur  la  internacia  neŭtrala  lingvo 
Esperanto  povas  savi  homojn  el  tiu 
destino  en  ĉi  tiu  epoko  de  tutmondigo. 

Ni  taksas  la  nunan  internacian 
lingvan  ordon,  alivorte  la  manieron  laŭ 
kiu  nuntempe  oni  utiligas  nur  difinitajn 
lingvojn  por  la  rilatoj  inter  homoj 
apartenantaj  al  malsamaj  popoloj, 
nekontentiga  kaj  nekongrua  kun  la 
bezono  favori  interkompreniĝon,  pacon 
kaj  samrajtecon  inter  ĉiuj  homoj. 

Ni  opinias,  ke  ĉiuj  lingvoj  kaj  ĉiuj 
kulturoj  havas  en  si  valorojn,  kiujn  la 
homaro  ne  perdu.  Krome  ni  opinias,  ke 
oni  devas  respekti  je  ĉiu  nivelo  la 
lingvajn  homajn  rajtojn.  Ĉiu  homo  estas 
protektata  de  la  Universala  Deklaracio 
de  la  Homaj  Rajtoj  kontraŭ  dis- 
kriminacio  surbaze,  interalie,  de  lingvo. 
Neniu  nacia  aŭ  internacia  instanco  rajtas 
malobservi  tiunrajton  surbaze  de  kon- 
sideroj  pri  efikeco  aŭ  alispecaj 
avantaĝoj . 

Unesko  kaj  Unuiĝintaj  Nacioj  jam 
produktis  multajn  dokumentojn  en  ĉi  tiu 
kampo.  La  lasta  “Raporto  pri  la  Homara 
Evoluo  2004”  de  la  Programo  por 
Evoluo  de  Unuiĝintaj  Nacioj,  ekzemple, 
estas  tute  aprobinda  kaj  referencas 
ankaŭ  al  la  principo  de  la  uzado  de  tri 
lingvoj  rekomendita  de  Unesko:  gepatra 
lingvo  (kiom  ajn  malgranda  ĝi  estas), 
loka  kontakt-lingvo  (ĝenerale  la  nacia 
lingvo)  kaj  internacia  lingvo. 

En  ĉi  tiu  kadro  ni  reasertas  (malgraŭ  la 
opinioj  de  ĉiuj  niaj  najbaroj  kaj  de  la 


lingvistoj  kaj  ĵurnalistoj  pagitaj  por 
influi  ilin),  ke  la  optimuma  lingvo  por  la 
rolo  de  internacia  lingvo  estas  la 
internacia  planlingvo  Esperanto.  La  uzo 
de  kiu  ajn  alia  nacia  lingvo  estas 
maljusta,  kaŭzas  homajn  suferojn  kaj 
kaŭzas  perdon  de  mono  flanke  de  la 
lernantaj  socioj  kaj  en  la  longa  daŭro 
perdon  de  lingvoj  kaj  de  kulturoj. 

Ni  asertas,  ke  la  instruado  de  Es- 
peranto  kiel  fremda  lingvo  estas  avanta- 
ĝa  kompare  kun  la  instruado,  ekzemple, 
de  la  angla  (pli  granda  facileco  kaj  sekva 
atingo  de  la  lernoceloj  en  ono  de  la 
tempo,  pli  malmultekosta  instruado  pere 
de  lokaj  instruistoj  kaj  lokaj  materialoj). 

Ni  opinias  ke  la  ŝparoj  realigeblaj  per 
la  transiro  de,  ekzemple,  la  angla  al 
Esperanto  en  la  instruado  de  fremdaj 
lingvoj  en  la  mondo  kunportus  tiom 
gigantajn  ŝparojn,  ke  ili  sufiĉus  por 
venki  problemojn  de  maloftaj  malsanoj, 
de  malsato  almenaŭ  en  kelkaj  lokoj  kaj 
de  starigo  de  sistemoj  de  kvalita 
instruado,  por  kiuj  nuntempe  mankas 
rimedoj.  Forlasante  aliajn  konsiderojn, 
kaj  restante  en  la  kampo  de  justo  kaj 
rajtoj,  ni  ĝojas  ke  dum  la  pasintaj  jaroj 
laŭgrade  la  internaciaj  ŝtataj  orga- 


nizaĵoj  tutmondaj  venis  al  samaj 
konkludoj:  “...estas  homaj  rajtoj  kun 
enkonstruita  lingva  enliavo...  Aparte 
gravaj  estas  la  rajtoj  al  libereco  de 
esprimo  kaj  egaleco.  Libereco  de 
esprimo  kaj  la  uzo  de  lingvoj  estas 
nedisigebla”.  Same  en  la  Universala 
Deklaro  pri  Kultura  Diverseco, 
aprobita  de  la  Generala  Konferenco  de 
Unesko  en  Parizo,  la  2-an  de  novembro 
2001-a,  oni  klare  diras,  ke  “...Kulturaj 
rajtoj  estas  integra  parto  de  homaj 
rajtoj...  Tial  ĉiuj  homoj  havas  la  rajton 
esprimi  sin,  krei  kaj  disvastigi  siaj 
verkojn  en  la  lingvo,  kiun  ili  elektas, 
kaj  tute  aparte  en  sia  gepatra  lingvo.” 

Se  ili  komencas  opinii  ldel  ni,  eble 
niaj  ideoj  pri  justeco  en  internaciaj 
rilatoj  estas  laŭgrade  gajnantaj.  Ni  hel- 
pu  tiun  procedon  laŭ  niaj  ebloj  ankaŭ  en 
la  nova  jaro  kun  la  klara  konscio,  ke  ni 
pravas,  kaj  samtempe  ni  ĝuu  nian 
kulturon,  de  kies  ĉefa  valoro,  justeco 
inter  la  popoloj,  ni  estas  la  malhumilaj 
portantoj.  Multajn  bondezriojn  por 
sukcesa  jaro  al  ni  kaj  al  la  ideoj  pri 
justeco  en  la  rilatoj  inter  homoj. 

D  -ro  Renato  Corsetti,  UEA-prezidanto 

